Հիշեցնենք, որ բժշկական ապահովագրության ցուցանիշների կտրուկ աճը պայմանավորված էր 2017-ի հոկտեմբերից ՊԲԱ առաջին փուլի ներդրման մեկնարկով, որի շահառուները դարձան պետական ծառայողները, որոնց թիվը հասնում է 100 հազարի: Հատկանշական է, որ 4-րդ եռամսյակում սոցփաթեթի յուրաքանչյուր երրորդ շահառուն հասցրել է օգտվել բժշկական ծառայություններից, ներառյալ վիրաբուժական դեպքերը: Առաջին փուլում, հաշվի առնելով շահառուների կարգավիճակը, փաթեթի ֆինանսավորումը իրականացվում է ՀՀ առողջապահության նախարարության կողմից, պետական ​​միջոցների հաշվին: 2018 թվականի երկրորդ կեսից սոցիալական փաթեթը կներառի քաղաքացիների մի նոր խավի`բնակչության առավել անապահով հատվածին, որոնք թիվը հասնում է 612 հազարի: Ենթադրվում է, որ Հայաստանում ՊԲԱ լիարժեք ներդրումը կսկսվի 2019 թվականից: